Document ID: /roh_data/filtered/fineweb-2-filterrobots_roh.jsonl.gz/45228

novitA las elecziuns parlamentaras dals 22 d'october pudess per l'emprima giada l'intelligenza artifiziala vegnir nizzegiada per generar reclama negativa per candidatas e candidats che stattan en concurrenza. Quai rapporta la «SonntagsZeitung».
In scumond na fetschia betg senn
Cunquai che la reclama da l'intelligenza artifiziala vegn adina pli bun martgà, pudess ella vegnir nizzegiada en las proximas elecziuns per producir cuntegns fauss, ha ditg Moritz Zumbühl. El è president dal cussegl d'administraziun da l'agentura turitgaisa «Feinheit». Perquai pledescha Zumbühl per ina decleraziun voluntara da las partidas da desister da quellas campagnas.
Spezialmain privlus sajan uschenumnads roboter-calls, nua ch'in roboter fa in telefon e falsifitgescha sia vusch cun ina vusch enconuschenta. Quai pudess avair sco consequenza che la populaziun fida pli pauc en la politica.